Muzeu Diosezanu Jaka nian

**Muzeu Diosezanu [[Jaka (Ueska)|Jaka]] nian** (ho lia-aragonés *Museu Diocesano de Chaca* no ho lia-españól *Museo Diocesano de Jaca*) konstitui, hamutuk ho Lérida nia Muzeu Diosezanu no Komarkál (ho lia-katalaun *Museu de Lleida Diocesà i Comarcal*) no Muzeu Nasionál Arte nian hosi Kataluña (ho lia-katalaun *Museu Nacional d'Art de Catalunya*), ida entre espasu muzeístiku mahuluk tolu ne'ebé hetan dedika ba arte románika iha rai-España, iha ne'ebé, namka'it ho muralizmu medievál konseitu, la iha komparasaun.

Muzeu ne'e hela iha tobi lakin sira klaustru nian hosi Katedrál Saun Pedru nian hosi Jaka no mós hetan inaugura iha tinan 1970 nu'udar muzeu arte lulik medievál nian, falisá lubun basuk hosi pintura murál romániku no gótiku hetan deskobre iha dékada anteriór. Posteriormente, iha tinan 2010 nia hun, muzeu ne'e hetan inaugura filafali, depoizde reforma, haboot no modernizasaun kle'an. Depoizde reforma relevante ne'e, espozisaun nia fatin hasa'e m2 2000 liu hosi arte medievál ho ninia espresaun boot liu hotu. Entre ninia pesa-arte sira, kolesaun estraordináriu pintura murál orijinál sira-nian hosi estilu romániku no gótiku prima. Ema sira ho'ir tiha pintura murál hirak-ne'e hosi uma-kreda hirak hosi Dioseze Jaka nian. La bele laran-rua, fresku sira-nia kolesaun ne'e konverte muzeu ne'e ba ida muzeu sira-nian pintura medievál nian importante liu iha mundu hotu.

Maibé muzeu ne'e hatudu mós hahilik kletak ida hosi kapitél sira, virjen sira-nia no kristu sira-nia kabahat sira no grade romániku sira. iha dékada 1960 nian no 1970 nian, Dioseze Jaka nian halo tiha hakfodak ba mundu ho nadain lubun oioin nian hosi pintura murál namka'it sira ho Otas Klarak. Ema sira hatene di'ak katak igreja romániku sira la hetan konsidera hotu ona to'oba didin sira, abside sira no abóbada sira hosi sira-nia ai-laran la hetan taka ho pintura sira, kurakuran banati-tuir definisaun. Pintura murál sira nia kasinar mak sai hasa'e Salvasaun nia istória hotu hakat imajen sira ba ema hirak-ne'ebé la hatene lee.

To'ok salaun folin-boot liu hotu mak sai Salaun Bagüés (ho lia-españól no lia-aragonés *Sala Bagüés*). Pintura hirak-ne'e hetan losu hosi uma-kreda hosi família Gudiol iha veraun tinan 1966. Liutiha, pintura hirak-ne'e hetan lalin ba tela no mós liutiha sira hetan tau -iha família ne'e nia ofisina sira hosi Barselona- iha painél iha hirak-ne'ebé sira hetan hatudu oras-ne'e. Ba sira-nia ezibisaun iha Muzeu Jaka nian, ema sira konstrui salaun ida-ne'ebé reprodús ezatamente dimensaun oin-ida de'it sira uma-kreda nian hosi ne'ebé pintura hirak-ne'e hetan kaer. Salaun Bagüés reprezenta pintura murál romániku nia konjuntu boot liu hotu ne'ebé ema sira konserva iha rai-España.

Konjuntu pintura romániku sira-nian hosi uma-kreda parokiál hosi Navasa, ne'ebé ema sira bele ho'ir tiha. Nanu'u, ema tenke hatami konjuntu oin-oin namka'it ho arte gótika: knua sira-nia naran sira hosi Concilio no hosi Osia, hosi Urriés no hosi Orús, hosi Susín no hosi Sorripas, hosi Huértalo, hosi Ceresola no Sieso de Jaca, hosi Ipas, hosi Escó no Bergosa... Pantokratór nia ulun pertense ba abside uma-kreda Saun Juaun Batista nian hosi Ruesta no mós ida hosi identifikasaun nia sinál sira karizmátiku liu.

## Deskrisaun

Daudaun ne'e, ema sira tama ba muzeu hakat odamatan neon-nakloke iha kapela Santa Krús nian (ho lia-españól *capilla de la Santa Cruz* no ho lia-aragonés *capiella d'a Santa Cruz*), iha nave Evanjellu (ho lia-españól *nave del Evangelio* no ho lia-aragonés *nau de l'Evanchelio*) Katedrál nian. Ninia kolesaun nafatik hetan distribui iha klabis rua.

### Pizu térreu

#### Klaustru

Maski, iha hun, klaustru iha estrutura típiku klaustru romániku sira-nian hosi katoluk uluk hosi sékulu XII, ninia estadu sobun nian hamosu tiha katak kaustru ne'e hetan reforma iha sékulu XVII no hola ninia aspetu daudauk. Iha ninia korredór, ema sira bele hetan vizór ida-ne'ebé observa reprezentasaun ida hosi ninia aspetu orijinál. Ema sira bele hetan mós kolesaun ida kapitél romániku sira-nian -entre hirak-ne'ebé kapitél sátiru nian, liurai David nian no maktokak sira-nian- inskrisaun funeráriu sira no kripta antigu.

#### Jardín

Klaustru nia kubíkulu hetan nakfati hale'u jardín klarak. Ai-horis hirak-ne'ebé hetan kultiva iha ne’ebá buka atu hasara vejetasaun prezente durante Otas Klarak. Ida-ida kanteiru haat nian hetan haklulik ba ai-horis aromátiku, medisinál, kulináriu no mafunan.

#### Torre ki'ik

Torre ki'ik maka sede antigu tribunál kredak no kadeia antigu; ninia salaun uluk rua hatudu joia sira Santa Eurozia nian. Salaun ikus, ne'ebé ema sira hanaran "Letra no Múzika", hetan okupa hosi dokumentu sira, kódise sira, instrumentu muzikál sira no sinu sira, hamutuk ho tela interativa ida-ne'ebé permite hatene liu kona-ba tradisaun hirak-ne'ebé envolve elementu hirak-ne'e.

#### Kehan-han

Imajen:Jaca - Museo Diocesano, pinturas murales de la Ermita de San Juan Bautista de Ruesta (Zaragoza) 01.jpg|center|thumb|150px|Pintura murál hosi Ermida hosi Saun Joaun Batista hosi Ruesta.
Imajen:Sala d'o Refectorio en o Museu Diocesán de Chaca.jpg|thumb|center|Kehan-han hosi Muzeu Diosezanu de Jaka nian.

Iha ninia ai-laran, muzeu ne'e hatudu kolesaun hosi pintura murál datadu entre sékulu XII no XVI. Pintura hotu mai hosi uma-kreda sira hosi dioseze Jaka nian no hetan lalin iha dékada 1960 nian no 1970 nian, ida-ne'e halo muzeu ne'e ida hosi muzeu sira pintura medievál nian importante liu hotu iha mundu.

#### Salaun Bagüés

Imajen:Frescos romanicos d'a Ilesia de Bagués en o Museu Diocesán de Chaca.jpg|thumb|Fresku romaniku sira hosi hosi uma-kreda Santu Juliaun no Santa Bazilisa hosi Bagüés.
Imajen:Iglesia de Bagües, Crucifixión.jpg|thumb|220x220px|Krusifikasaun nia sena, pintura murál hosi uma-kreda Bagüés nian.

Duni, salaun ne'e salaun espetakulár liu hotu hosi Muzeu Diosezanu Jaka nian, tanba Salaun Bagüés hatudu fresku romániku sira-nia konjuntu kladik-laek liu hotu ne'ebé to'o tiha to'o atualidade iha Rai-dilan Ibériku. Ninia pintura sira hosi katoluk dahikus sékulu XI -orijináriu hosi uma-kreda Santu Juliaun no Santa Bazilisa hosi Bagüés- hetan repozisiona iha sala ida muzeu nian ho konfigurasaun hanesan hosi templu orijinál pintura sira-nian. Iha ninia didin sira, ita bele haree Bíblia pintadu kuaze katomak no hamehi halonu’usá templu romániku sira konu pintura sira-nian no kór sira-nian.

#### Kapela klaustrál sira

Imajen:Reja_románica_de_Iguácel.jpg|Grade romániku hosi Uma-kreda hosi Santa Maria hosi Iguácel.
Imajen:Jaca_-_Museo_Diocesano_1.jpg|Kristu krusifikadu nia kabahat.
Imajen:Jaca_-_Museo_Diocesano_2.jpg|Kristu krusifikadu nia kabahat.

Salaun tolu ne'e hetan dedika ba eskultura romániku hirak-ne'ebé fahe fatin ho ezemplu sira grade medievál sira-nian, pintura ba témpera no mezmu sarkófagu hosi konde Sanxu Ramires, oan-mane bastardu hosi liurai Ramiru I hosi Aragaun no hosi Amuña hosi Barbenuta no, nune'e, alin-sorin hosi ninia naran-maluk, liurai Sanxu I hosi Aragaun.

#### PequeMDJ
Salaun ne'e fatin abilitadu atubele labarik sira no sira-nia família sira bele uzufrui Muzeu Diosezanu Jaka nian ho dalan oioin ho galeria nabilan ida-ne'ebé tutan ba klaustru antigu daruak katedrál nian, muli ohin loron.

#### Uma kapitulár

Imajen:Jaca_-_Catedral,_sala_capitular_y_Museo_Diocesano_06.jpg|thumb|250px|Uma kapitulár hosi Muzeu Diosezanu Jaka nian.
Imajen:Retablo de Ruesta.jpg|thumb|250px|Retábulu hosi Ermida hosi Santiagu hosi Ruesta ne'ebé reprezenta Saun Tiagu iha klaran, evanjelista Saun Markus iha liman loos no Saun Jorje iha liman karuk.

Iha fatin ne'e, iha ne’ebé kapítulu uluk halibur malu atubele halo desizaun, ohin loron, emar bele haree pesa restauradu dahikus sira iha muzeu no mós kapitél romániku orijinál sira ninia faxada nian.

### Klabis uluk

#### ''Secretum''

Ninia naran katak fatin dook hela no subar, tanba emar uluk uza salaun ne'e atu subar joia sira, dokumentu sira no moeda sira. Atu lembra ninia funsaun nu'udar "tezouru" katedralesku, muzeu hatudu pesa naklalir sira ourivesaria nian.

#### Biblioteka

Kolesaun kafoun hosi Muzeu Diosezanu Jaka nian iha nu'udar senáriu fatin biblioteka katedralesku antigu nian atu hatudu ai nia kabahat sira no pintura iha ai leten hosi estilu gótiku, renaxentista no barroku.

## Nota sira no tatemik sira